**PELASTUSALAN PÄÄLLYSTÖTUTKINTO (AMK), 240 OP**

**Valintaperusteet**

**AMK N19**

Säädösperuste:

Laki Poliisiammattikorkeakoulusta 1164/2013

VnA 282/2014

Laki Pelastusopistosta 2006/607

VnA Pelastusopistosta 658/2006

VnA Pelastusopistosta annetun valtioneuvoston asetuksen 1 ja 2 §:n muuttamisesta 1333/2016

Turvallisuusselvityslaki 2014/726

Poliisiammattikorkeakoulun hallitus on hyväksynyt pelastusalan

päällystötutkinnon (AMK) valintaperusteet 17.5.2018 ja päivitetty 31.10.2018

**PELASTUSALAN PÄÄLLYSTÖTUTKINTO (AMK): VALINTAPERUSTEET**

Pelastusalan päällystötutkinto (AMK) antaa valmiudet pelastus- ja turvallisuusalalla toimivan organisaation esimies- ja johtotehtäviin sekä vahvaa ja soveltavaa ammattiosaamista edellyttäviin vaativiin asiantuntijatehtäviin sekä kansallisesti että kansainvälisesti. Tutkinnon painopisteet ovat pelastustoiminnan johtamisvalmiudet, riskienhallinta ja turvallisuusjohtaminen, onnettomuuksien ehkäisy ja varautuminen. Tämän lisäksi tutkinto antaa valmiudet hyvään hallintoon ja henkilöstöjohtamiseen. Tutkinnon suorittanut osaa tunnistaa ja arvioida erilaisia toimintoihin liittyviä riskejä ja valita oikeat riskienhallintakeinot sekä toimia koordinoivana viranomaisena. Tutkinto vahvistaa onnettomuuksien ehkäisyn ja varautumisen asiantuntijuutta. Tutkinnon suorittanut osaa suunnitella ja johtaa pelastustoimintaa. Hän hallitsee pelastusviranomaiselle kuuluvia hallinnollisia tehtäviä huomioiden keskeiset normit ja hyvän hallinnon perusteet. Tutkinnon suorittanut osaa viestiä tavoitteellisesti ja on aktiivinen toimija sidosryhmäyhteistyössä. Hänellä on hyvät valmiudet elinikäiseen oppimiseen.

**Tutkinnon rakenne ja sisältö**

Tutkinto koostuu perusopinnoista, ammattiopinnoista, vapaasti valittavista opinnoista, työharjoittelusta ja opinnäytetyöstä.

Perusopintojen tavoitteena on antaa opiskelijalle laaja-alainen yleiskuva asianomaisen tehtäväalueen asemasta ja merkityksestä yhteiskunnassa, työelämässä ja kansainvälisesti, perehdyttää opiskelija asianomaisen tehtäväalueen yleisiin teoreettisiin perusteisiin ja viestintään sekä antaa hänelle julkisyhteisöjen henkilöstöltä vaadittavasta kielitaidosta annetussa laissa (424/2003) ja valtioneuvoston asetuksessa suomen ja ruotsin kielen taidon osoittamisesta valtionhallinnossa (481/2003) tarkoitetun kielitaidon.

Ammattiopintojen tavoitteena on perehdyttää opiskelija asianomaisen ammatillisen tehtäväalueen keskeisiin ongelmakokonaisuuksiin ja sovellutuksiin sekä niiden tieteellisiin perusteisiin siten, että opiskelija valmistuttuaan kykenee itsenäisesti työskentelemään tehtäväalueen asiantuntijatehtävissä ja yrittäjänä sekä osallistumaan työyhteisön kehittämiseen. Vaihtoehtoisten ammattiopintojen tavoitteena on laajentaa ja syventää yhteisissä ammattiopinnoissa rakentuneita opiskelijan osaamisvalmiuksia hänen valitsemillaan opintojen sisältöalueilla. Opiskelija voi siirtyä vaihtoehtoisiin ammattiopintoihin sen jälkeen, kun hän on suorittanut yhteisten ammattiopintojen opintojaksot. Vaihtoehtoisiin ammattiopintoihin ilmoittaudutaan opintojen alkua edeltävänä lukukautena.

Vapaasti valittavien opintojen tarkoituksena on antaa opiskelijalle mahdollisuus laaja-alaistaa tutkintoaan valitsemalla kiinnostuksensa mukaan korkeakoulutasoisia opintoja omasta tai muista ammattikorkeakouluista tai tiedekorkeakoulujen järjestämistä opinnoista.

Harjoittelun tavoitteena on perehdyttää opiskelija ohjatusti erityisesti ammattiopintojen kannalta keskeisiin käytännön työtehtäviin sekä tietojen ja taitojen soveltamiseen työelämässä. Opiskelija voi siirtyä harjoittelemaan sen jälkeen, kun kaikki yhteiset ammattiopinnot on suoritettu.

Opinnäytetyön tavoitteena on kehittää ja osoittaa opiskelijan valmiuksia soveltaa tietojaan ja taitojaan ammattiopintoihin liittyvässä käytännön asiantuntijatehtävässä. Samalla harjoitellaan tiedonhakua, käytännönläheisten pulmien ratkaisua, työn raportointia sekä pelastustoimen suunnitelmallista, tavoitteellista kehittämistä.

**Hakumenettely**

Pelastusalan päällystötutkinto (AMK) päivätoteutus ei ole mukana yhteishaussa. Hakuaika elokuussa 2019 alkavaan koulutukseen on 18.3. – 12.4.2019.

**Täytä hakemus verkossa**

Pelastusalan päällystötutkintoon haetaan nettihaun kautta osoitteessa https://haku.polamk.fi. Palveluun kirjaudutaan verkkopankkitunnuksilla, sirullisella henkilökortilla tai mobiilivarmenteella.

Hakuaika päättyy hakujakson viimeisenä päivänä kello 16.15. Hakija voi muuttaa tai täydentää hakemustaan hakuajan päättymiseen asti. Hakijan tulee lähettää kopio tutkintotodistuksestaan hakuajan päättymispäivään mennessä osoitteeseen Pelastusopisto Opiskelijapalvelut, PL 1122, 70821 KUOPIO. Hakijat, jotka valmistuvat vasta toukokuussa, toimittavat kopion tutkintotodistuksestaan valintakoetilaisuuteen tullessaan.

Kutsu valintakokeeseen sekä muut haku- ja valintamenettelyyn liittyvät kirjeet lähetetään hakijalle sähköisesti hakijapalveluun (haku.polamk.fi). Hakijan tulee seurata hakuprosessinsa etenemistä nettihaun hakijapalvelussa. Hakijan ilmoittamaan sähköpostiin tulee ilmoitus, kun hakijapalveluun on lähetetty viesti, mutta sähköpostiviesti voi mennä roskapostilaatikkoon.

**Hakukelpoisuus**

Pelastusalan päällystötutkinnon (AMK) päivätoteutuksessa koulutettavan tulee lain mukaan täyttää seuraavat vaatimukset:

* on suorittanut jonkin seuraavista koulutuksista
  + lukion oppimäärä tai ylioppilastutkinto tai
  + ammatillinen perustutkinto tai
  + aikuiskoulutuslain mukainen ammatillinen perustutkinto, ammattitutkinto tai erikoisammattitutkinto tai
  + aikaisemmin voimassa olleiden säännösten mukaisen poliisipäällystön virkatutkinnon, poliisialipäällystöntutkinnon, poliisipäällystön virkatutkinnon, poliisin perustutkinnon tai poliisimiehistön virkatutkinnon tai
  + ulkomainen koulutus, joka antaa kelpoisuuden korkeakouluopintoihin.

Koulutukseen ei voi hakea korkeakoulututkinnolla vaan hakijan tulee käyttää aiempaa toisen asteen tutkintoa.

* Pelastusalan koulutukseen valittavalta edellytetään rehellisyyttä ja luotettavuutta.
* Lisäksi hänen tulee olla nuhteeton, hänellä ei saa olla sellaisia sidonnaisuuksia, jotka vaarantavat pelastusalan tehtävien asianmukaista ja riippumatonta hoitamista.
* Hakijalla tulee olla pelastustoimen tehtävään terveydentilaltaan ja toimintakyvyltään sopiva.
* Hakija ei myöskään käytä eikä ole käyttänyt huumausainelain (373/2008) 3 §:n 1 momentin 5 kohdassa tarkoitettuja huumausaineita muihin kuin lääkinnällisiin tarkoituksiin.

Pelastusopisto edellyttää lisäksi, että hakijalla tulee olla B-luokan ajo-oikeus opintojen alkaessa.

**Opiskelijavalinta**

Valintakokeeseen kutsutaan kaikki hakukelpoiset hakijat. Valintakoe järjestetään Pelastusopistossa

27. – 28.5.2019. Ensimmäinen valintakoepäivä on 27.5. kello 8 – 16.30, tulokset tulevat illan aikana. Toinen valintakoepäivä 28.5.toteutuu kello 8 – 17.

Valintakokeen enimmäispistemäärä on 85 pistettä, ja valintakoe muodostuu seuraavista osista: johtaminen, onnettomuuksien ehkäisy, matematiikka ja soveltuvuus alalle. Valinta tehdään kokonaispistemäärän mukaan. Ensimmäisen päivän aikana testataan osiot johtaminen (16 p), onnettomuuksien ehkäisy (16 p) ja matematiikka (18 p). Pisteiden perusteella valitaan aloituspaikkoihin verrattuna kolminkertainen määrä toisen päivän soveltuvuuskokeeseen.

Valitut soveltuvuuskokeeseen eli valintakokeen toiseen päivään ilmoitetaan ensimmäisen päivän iltana hakijan sähköpostiin. Toisen päivän soveltuvuutta mittaavasta osuudesta on saavutettava vähintään 10 pistettä 35 pisteestä.

Valintakokeen kokonaispistemäärä muodostuu seuraavista osioista:

• johtaminen (16 p)

• onnettomuuksienehkäisy (16 p)

• matematiikka (18 p)

• soveltuvuus alalle: psykologiset soveltuvuustestit, haastattelut ja opiskeluvalmiuksia mittaavat testit (35 p).

Opiskelijat valitaan valintakokeen ja pelastustoimen~~/~~ tai hätäkeskusalan työkokemuksen yhteispistemäärän perusteella.

Valintapisteiden enimmäismäärä on seuraava:

Valintakoe 85 pistettä

Pelastustoimen tai hätäkeskusalan työkokemus 15 pistettä

Yhteensä 100 pistettä

Opiskelijavalintaa koskeva päätös on ehdollinen, kunnes

* koulutukseen valitusta on tehty turvallisuusselvityksistä annetun lain mukainen turvallisuusselvitys,
* terveydenhuollon ammattihenkilö on todennut hakijan terveyden pelastusalan tehtävään soveltuvaksi.
* koulu- ja työtodistukset sekä voimassa olevan B-ajokortti on tarkistettu. Ammattikorkeakoulu voi purkaa valinnan, jos todistuksia ei toimiteta määräajassa tai hakija on antanut työkokemuksestaan tai ajokortistaan virheellisiä tietoja.

Peruutusten vuoksi vapautuvalle opiskelupaikalle kutsutaan varasijalta pistejärjestyksessä.

**Valintakoemateriaali**

**1) Johtamisen koe**, 16 pistettä

Viitala Riitta 2013: Henkilöstöjohtaminen. Strateginen kilpailutekijä. Edita Publishing Oy ISBN 978-951-37-6358-9. Luku 5 Osaamisen kehittäminen ja luku 6 Työhyvinvointi.

**2) Onnettomuuksien ehkäisyn koe**, 16 pistettä

Koemateriaali julkaistaan 1.3.2019.

Kokeen kysymykset koostuvat seuraavista aiheista:

* Pelastusalan voimassa olevan lainsäädännön onnettomuuksien ehkäisyn osiot.
* SM:n voimassa oleva turvallisuusviestinnän strategia
* Rakentamisen paloturvallisuuden ohjausjärjestelmä ja viranomaisten roolit Suomessa.

**3) Matematiikka koe**, 18 pistettä

Matematiikan koe perustuu lukion lyhyen matematiikan oppimäärän. Kokeessa saa olla mukana funktiolaskin ja MAOL -taulukkokirja. Taulukkokirjassa ei saa olla mitään merkintöjä eikä laskimessa omia tallennuksia. Lukion lyhyen matematiikan kurssien sisältö löytyy mm. opetushallituksen Internet-sivuilta.

**Pelastustoimen tai hätäkeskusalan työkokemuspisteet**

Työkokemuspisteitä saa pelastustoimen tai hätäkeskusalan työkokemuksesta (pelastaja- tai hätäkeskuspäivystäjätutkinnon tai näitä edeltäneiden vastaavien tutkintojen jälkeisestä päätoimisesta pelastuslaitoksessa tai hätäkeskuksessa hankitusta pelastustoimen tai hätäkeskusalan työkokemuksesta) tai muista vastaavista tehtävistä, joihin vaaditaan pelastusalan tutkinto. Kaksi kuukautta työkokemusta tuottaa yhden pisteen, yhteensä enintään 15 pistettä. Hakijan tulee merkitä alakohtainen työkokemuksensa hakulomakkeeseen täysinä kuukausina.

Pelastustoimen tai hätäkeskuspäivystäjän tutkinto ja työkokemuksen määrä sekä laatu on pystyttävä osoittamaan todistuksin. Pelastustoimen tai hätäkeskuspäivystäjän tutkintotodistukset ja kaikki työtodistukset tarkistetaan valintakokeen ensimmäisenä päivänä Pelastusopistolla.

**Lopullinen valinta**

Opiskelijavalinnassa hakijoiden yhteenlasketun pistemäärän ollessa sama noudatetaan seuraavaa etusijajärjestystä.

1. Jos yhteenlaskettu pistemäärä on sama, psykologisen testin loppupistemäärä ratkaisee etusijan.

2. Jos myös psykologisen testin loppupistemäärä on sama, ratkaisee valintakokeen osien pistemäärä etusijan seuraavassa painotusjärjestyksessä:

1. Matematiikan koe
2. Johtamisen koe
3. Onnettomuuksien ehkäisyn koe

3. Jos edelleen on tasapistetilanne, ratkaisee psykologisen testin testaajan asettama sijajärjestys.

**Valinnasta tiedottaminen**

Hakijalle tiedotetaan opiskelijavalintapäätöksestä sähköisesti. Hakijan mahdollisuudesta valittaa tehdystä päätöksestä ilmoitetaan valintapäätöksen yhteydessä.

**Pelastustoimen tehtävään koulutettavien valintaan liittyvä oikeus saada tietoja**

Opiskelijaksi Pelastusopistosta annetun lain 12 §:ssä tarkoitettuun ammattikorkeakoulututkintoon pyrkivän tulee antaa opiskelijaksi ottamisen arvioinnissa tarvittavat terveydentilaansa koskevat tiedot Poliisiammattikorkeakoululle sekä osallistua Poliisiammattikorkeakoulun osoittaman terveydenhuollon ammattihenkilön suorittamaan terveystarkastukseen ja huumausainetestaukseen. Poliisiammattikorkeakoulu vastaa terveystarkastuksesta ja huumausainetestauksesta aiheutuvista kustannuksista.

Huumausainetestauksessa selvitetään, onko opiskelijaksi pyrkivä käyttänyt huumausainelain (373/2008) 3 §:n 1 momentin 5 kohdassa tarkoitettuja huumausaineita muihin kuin lääkinnällisiin tarkoituksiin. Tarvittaessa terveystarkastuksessa selvitetään, onko opiskelijaksi pyrkivän toimintakyky heikentynyt huumausaineiden lääkinnällisen käytön vuoksi.

Terveydenhuollon ammattihenkilö voi luovuttaa Poliisiammattikorkeakoululle kirjallisen johtopäätöksen siitä, onko opiskelijaksi pyrkivän terveydentila poliisimiehen tai pelastustoimen tehtävään sopiva. Huumausainetestauksen tulos sisältyy terveydentilaa koskevaan johtopäätökseen. Pelastustoimen tehtävään koulutettavan osalta tiedonsaantioikeus ja tietojen käsittelyoikeus on myös Pelastusopistolla

**ARKALUONTEISTEN TIETOJEN KÄSITTELY**

Polamkilla on oikeus käsitellä opiskelijaksi ottamista koskevassa asiassa Poliisiammattikorkeakoulusta annetun lain (1164/2013) 49 §:n perusteella henkilötietolain (523/1999) 11 §:n 3 ja 4 kohdassa tarkoitettuja arkaluonteisia henkilötietoja eli tietoja, jotka kuvaavat tai on tarkoitettu kuvaamaan:

• rikollista tekoa, rangaistusta tai muuta rikoksen seuraamusta ja

• henkilön terveydentilaa, sairautta tai vammaisuutta taikka häneen kohdistettuja hoitotoimenpiteitä tai niihin verrattavia toimia.

**Tiedustelut:**

Opintosihteeri Pirjo Paldanius puh. 029 545 3490

Vanhempi opettaja Kimmo Vähäkoski puh. 029 545 3412